Kielitieteen päivät

Kielitieteen päivät on suomalaisten kielentutkijoiden vuotuinen konferenssi, joka on järjestetty vuodesta 1972 alkaen. Kolmet ensimmäiset päivät järjestettiin nimellä Lauseopin ja semantiikan päivät, minkä jälkeen vuoden tauon jälkeen aloitettiin uudella nimellä mutta jatkuvalla numeroinnilla, minkä vuoksi ensimmäiset Kielitieteen päivinä järjestetyt päivät olivat itse asiassa järjestysluvultaan jo neljännet. Kielitieteen päivät syntyivät foneetikoiden vuonna 1971 aloittamien Fonetiikan päivien mallin mukaan ja jälkimmäisten alullepanijan, Turun yliopiston fonetiikan professorin Kalevi Wiikin ehdotuksesta. Järjestelyvastuun ensimmäisistä Päivistä otti Tampereen yliopiston suomen kielen professori Paavo Siro. Kolmea poikkeusta lukuun ottamatta Kielitieteen päivät on järjestetty vuosittain. Väliin jääneitä vuosia ovat olleet 1975 konferenssisarjan nimen vaihtuessa, 1983 järjestelyvuorossa olleen Helsingin yliopiston järjestettyä samana vuonna isomman skandinaavisen lingvistikonferenssin ja 2020 koronaviruspandemian aiheuttamien poikkeusolosuhteiden vuoksi. Vuoden 2020 Kielitieteen päivät Tampereella järjestettiin vasta vuotta myöhemmin 2021 etätapahtumana. Kaikki kolmet Lauseopin ja semantiikan päivät järjestettiin syksyllä, mutta sen jälkeen tapahtuma-ajaksi vakiintui kevät: ensin tammi–helmikuu (1976–1982 eli 4.–10. Päivät), kolmesti maaliskuu (1983–1985, 11.–13. Päivät) ja viimein toukokuu, jolloin Päivät on järjestetty aina vuodesta 1986. Aluksi konferenssi oli aina kaksipäiväinen. Vuonna 2001 Jyväskylän XXVIII Kielitieteen päivät järjestettiin kolmipäiväisinä, mutta käytäntö ei heti vakiintunut. Vasta seuraavalla kierroksella Jyväskylän vuoden 2009 XXXVI Kielitieteen päivistä alkaen tapahtuma on aina ollut kolmipäiväinen. Päivillä on vakiintunut kierto: Tampereen yliopisto – Turun yliopisto – Oulun yliopisto – Jyväskylän yliopisto – Helsingin yliopisto – Itä-Suomen yliopiston Joensuun kampus (vuoden 2009 jälkeen, aiemmin Joensuun yliopisto). Vuonna 2004 kierron loppuun liittyi Tallinnan yliopisto, kun asiasta oli äänestetty Joensuun XXX Kielitieteen päivien loppukeskustelussa, ja vuonna 2008 Vaasan yliopisto (XXXV Kielitieteen päivät), joka lisättiin Oulun ja Jyväskylän väliin. Tallinnassa järjestettiin vain kahdet päivät vuosina 2004 ja 2012. Joensuun vuoden 2019 Päivien jälkeen olisi jälleen ollut Tallinnan vuoro, mutta kierto ei enää palannut Viroon. Vuoden 2015 XLII Kielitieteen päivät jäivät vastaavasti viimeisiksi Vaasassa järjestetyiksi, koska seuraavana vuonna kielten oppiaineet siirrettiin liikkeenluovutuksella Vaasan yliopistosta Jyväskylän yliopistoon. Lisäksi vuonna 2015 kierrosta poikettiin, koska järjestelyvuorossa ollut Oulun yliopisto järjesti saman vuoden kesällä suuren kansainvälisen tapahtuman, XII Kansainvälisen fennougristikongressin. Kielitieteen päivillä pidettävien esitelmien määrä on vuosien varrella kasvanut. Ensimmäisillä kolmilla Päivillä esitelmiä oli vain alun toistakymmentä. Sadan esitelmän raja ylitettiin ensi kertaa XXIII Päivillä Helsingin yliopistossa (1996). Vastaavasti osallistujien määrä on kasvanut hieman yli sadasta jopa kahteen- ja puoleensataan (tarkat luvut jäävät usein lähinnä järjestävän yliopiston hiljaiseksi tiedoksi). == Luettelo Kielitieteen päivistä == # Tampere 23.–24.9.1972 # Turku 6.–7.10.1973 # Oulu 5.–6.10.1974 # Jyväskylä 16.–17.1.1976 (ensimmäiset Kielitieteen päivien nimellä järjestetyt päivät) # Helsinki 11.–12.2.1977 # Joensuu 17.–18.2.1978 # Tampere 23.–24.2.1979 # Turku 9.–10.2.1980 # Oulu 7.–8.2.1981 # Jyväskylä 13.–14.2.1982 # Helsinki 23.–24.3.1984 # Joensuu 15.–16.3.1985 # Tampere 21.–22.3.1986 # Turku 8.–9.5.1987 # Oulu 13.–14.5.1988 # Jyväskylä 21.–22.4.1989 # Helsinki 20.–21.4.1990 # Joensuu 9.–10.5.1991 # Tampere 8.–9.5.1992 # Turku 7.–8.5.1993 # Oulu 6.–7.5.1994 # Jyväskylä 5.–6.5.1995 # Helsinki 24.–25.5.1996 # Joensuu 28.–29.5.1997 # Tampere 15.–16.5.1998 # Turku 14.–15.5.1999 # Oulu 19.–20.5.2000 # Jyväskylä 17.–19.5.2001 (ensimmäiset kolmipäiväisinä järjestetyt Kielitieteen päivät) # Helsinki 3.–4.5.2002 # Joensuu 15.–16.5.2003 # Tallinna 6.–7.5.2004 # Tampere 19.–20.5.2005 # Turku 4.–5.5.2006 # Oulu 24.–25.5.2007 # Vaasa 23.–24.5.2008 # Jyväskylä 14.–16.5.2009 (tästä alkaen Kielitieteen päivät vakiintui kolmipäiväiseksi tapahtumaksi) # Helsinki 20.–22.5.2010 # Joensuu 25.–27.5.2011 # Tallinna 16.–18.5.2012 # Tampere 2.–4.5.2013 # Turku 8.–10.5.2014 # Vaasa 21.–23.5.2015 (poikkeuksena kierrosta Oulun paikalla) # Oulu 25.–27.5.2016 # Jyväskylä 18.–20.5.2017 # Helsinki 7.–9.5.2018 # Joensuu 16.–18.5.2019 # Tampere 5.–7.5.2021 (koronaviruspandemian takia ensimmäiset ja toistaiseksi ainoat etäpäivät) # Turku 12.–14.5.2022 # Oulu 24.–26.5.2023 # Jyväskylä 6.–8.5.2024 (viidennetkymmenennet juhlapäivät) # Helsinki 12.–14.5.2025 == Lähteet == Luokka:Kielitiede Luokka:Tiedetapahtumat Luokka:Suomen tapahtumat